O`zbektelekom

Vikipediya, ochiq ensiklopediya

“O’zbektelekom” aksiyadorlik kompaniyasi  yirik milliy telekommunikatsiya operatori bo’lib, O’zbekiston Respublikasining barcha hududlarini o’zining tarmoqlari bilan qoplagan. Zamonaviy telekommunikatsiya tarmoqlaridan foydalangan holda, kompaniya barcha aloqa xizmatlarini ko’rsatadi. Jumladan,  tovushli aloqa, ma’lumot uzatish, telekommunikatsiya va tele-radio kanallarini ijaraga berish va uning dasturlarini uzatish hamda tezkor axborot manbai bo’lmish Internetdan foydalanish kabi xizmatlarini taqdim etadi. Undan tashqari, bugungi kunda CDMA andozalariga asoslangan mobil xizmatini joriy etish bo’yicha izchil ishlarni olib bormoqda. “O’zbektelekom” aksiyadorlik kompaniyasi  xalqaro telekommunikatsiya tashkilotlari bilan  faol ish olib boradi, xususan,   Xalqaro elektroaloqa birlashmasi, “Intelsat” xalqaro telekommunikatsiya- yo’ldoshli aloqa  kompaniyasining va Hududiy aloqa hamdo’stligining (HAH) a’zosi, hududiy aloqa hamdo’stligining operatorlar kengashi tarkibiga kiradi va boshqa shu qator tashkilotlar tarkibidan joy olgan.

Kompaniyaning mahalliy telekommunikatsiya tarmog’ida 2000 –dan ortiq telefon stansiyalari mavjud bo’lib, uning xizmat ko’rsatish sig’imi 1,9 milliondan ortiq telefon raqamlarini tashkil etadi. Mazkur telefon stansiyalarning 38.5 %-ni zamonaviy, ya’ni raqamli  telefon stansiyalarini tashkil qiladi. Kompaniyaning transport tarmog’ini zamonaviy SDH  tarmoq texnologiyalaridan foydalangan holda optik tolali va radioreleli aloqa liniyalari asosida yaratilgan.  U esa ko’p qatlamli boshqarish, o’z-o’zini tashhiz etuvchi va o’z-o’zini  tiklovchi tarmoq xususiyatlariga ega. Xalqaro kanallar yo’ldoshli va optik tolali aloqa liniyalari turkumidan tashkil etilgan bo’lib, u  dunyoning barcha mamlakatlari bilan bog’lanish imkoniyatini yaratib beradi.

Kompaniyaning tarkibida 19 filiallar foaliyat olib boradi, undan 14-si hududiy filiallar va 5-si ixtisoslashgan filiallar qatoriga kiradi. Undan tashqari kompaniya tarkibida 8 qo’shma korxonalar faoliyat olib boradi.

“O’zbektelekom” aksiyadorlik kompaniyasining bugungi kunda turgan asosiy vazifalaridan biri, 49% aksiyalarini strategik chet el sarmoyadorlariga sotish uchun tender o’tkazish ishlarini tugatish ko’zda tutilgan.

Chet el sarmoyalarini jalb etish uchun O’zbekiston Respublikasining huquqiy bazasida etarli sharoitlar yaratilgan bo’lib, qabul qilingan “Chet el sarmoyalari to’g’risida”, “Chet el sarmoyadorlarini huquqini himoya qilishni kafolatlash chora-tadbirlari to’g’risida” gi qonunlarni joriy etildi va boshqa bir qator holatlarda oldin qabul qilingan chet el sarmoyalarini himoya qilishni kafolatlash qonunlarini qabul qilingan.

Yangi qabul qilinayotgan qonunlar shuni bildiradiki, chet el sarmoyalarini kafolatlash tizimlarini yaratish, ularni sug’urtalash, chet el sarmoyalarini jalb etishda muhim vazifalarni joriy etish, O’zbekiston Respublikasining huquqiy bazasini keng qamrovli tarzda  rivojlanayotgani deb tasdiqlasak mubolag’a bo’lmaydi.  Hozirgi vaqtda sarmoyalarni himoyalash borasida chet davlatlari bilan ko’pgina kelishuv hujjatlarini imzolangan.

“O’zbektelekom” aksiyadorlik kompaniyasi xususiylashtirish jarayoniga barcha qiziquvchan potensial sarmoyadorlarni taklif etadi va o’zaro foydali hamkorlikni istab qoladi.


Manba: http://www.uztelecom.uz

oʻzgartirishlar